Andrej Hrnčiar

Mgr. art. Andrej Hrnčiar (* 10. júl 1973, Lisková pri Ružomberku) je slovenský divadelný herec a politik. Bol primátor mesta Martin, podpredseda Národnej rady Slovenskej republiky a poslanec NR SR za strany MOST-HÍD a #SIEŤ.

 Životopis 
V roku 1996 sa stal členom súboru Divadla SNP v Martine, kde pôsobil až do roku 2003. V rokoch 2003 – 2006 zastával post riaditeľa Slovenského komorného divadla v Martine. Z tohto obdobia je jedným z najväčších úspechov festival Dotyky a spojenia, ktorý s vtedajším tímom založil. Je to najväčší výberový nesúťažný festival prezentujúci aktuálnu tvorbu profesionálnych divadiel na Slovensku. 

Kandidoval v komunálnych voľbách v roku 2006 a keďže ako nezávislý kandidát vo voľbách uspel, od roku 2006 pôsobil ako primátor mesta Martin. V dobe svojho pôsobenia na mestskom úrade patril k najviditeľnejším primátorom v oblasti komunálnej politiky na Slovensku aj vďaka projektu Transparentné mesto, na ktorom spolupracoval s Transparency International Slovensko. 

 Profesionálna kariéra 
 1991 – 1996 – štúdium na Vysokej škole múzických umení v Bratislave, Činoherná a bábkarská fakulta, odbor herectvo
 1996 – 2003 – člen súboru Divadla SNP v Martine
 2003 – 2006 – riaditeľ Slovenského komorného divadla v Martine  
 2006 – 2018 – primátor mesta Martin
 2012 – 2016 – poslanec Národnej rady Slovenskej republiky
 20162020 – poslanec a podpredseda NR SR 

 Politická kariéra 
 Primátor mesta Martin 
Zložil zákonom predpísaný sľub primátora mesta na rokovaní mestského zastupiteľstva dňa 21. decembra 2006.

 Národná rada SR 
Vo voľbách do NR SR v marci 2012 kandidoval na kandidátke Most – Híd na 10. mieste. 10. marca 2012 mu občania Slovenskej republiky vo voľbách odovzdali 15 180 preferenčných hlasov, na základe čoho sa prekrúžkoval na 7. miesto kandidátky. V apríli 2012 sa stal nezávislým poslancom Národnej rady Slovenskej republiky v rámci straníckeho klubu Most – Híd. Pôsobil ako člen Výboru pre európske záležitosti a Výboru pre obranu a bezpečnosťPoslanci NR SR. V júni 2014 sa vzdal svojho poslaneckého mandátu v NR SR.

 Pôsobenie v strane #SIEŤ 
V marci 2014 sa kandidát v prezidentskej voľbe Radoslav Procházka umiestnil tretí a tesne po voľbách oznámil založenie novej strany #SIEŤ. Do strany sa spolu z Hrnčiarom zapojil aj poslanec Miroslav Beblavý. Opustenie poslaneckého klubu Most – Híd odôvodnil stratou schopnosti opozičných strán oslovovať voličov. Hrnčiar plánuje za stranu opätovne kandidovať v jesenných komunálnych voľbách za primátora mesta Martin. Do parlamentu by mala miesto neho nastúpiť Edita Pfundtner.

 Volebné obdobie 20162020 
Hrnčiar bol do Národnej rady SR opätovne zvolený, tento raz za stranu #SIEŤ. Kandidoval na 2. mieste kandidátky. Dostal 20 492 platných prednostných hlasov.Voľby do NR SR 2016: Zvolení poslanci Národnej rady Slovenskej republiky [online]. Bratislava : ŠÚ SR. Dostupné online . Bol členom výboru NR SR pre obranu a bezpečnosť a výboru NR SR na preskúmavanie rozhodnutí NBÚ.Zoznam poslancov podľa parlamentných výborov: Stránka NR SR [online] Dostupné online V júni 2016 ho vtedajší predseda strany Procházka odvolal z postu podpredsedu Siete pre tajné rokovania so stranami MOST-HÍD a SMER-SD. Následne vstúpil ako nestranník do poslaneckého klubu MOST-HÍD, od roku 2018 opätovne získal aj členstvo v strane MOST-HÍD.

 Osobný život 
Je ženatý a má dve dcéry.

 Domáce a zahraničné ocenenia 
 10. marec 2009 – člen Správnej rady Katolíckej univerzity v Ružomberku
 14. apríl 2010 – pamätná tabuľa Za zásluhy o rozvoj verejnej správy
 17. máj 2010 – čestné občianstvo Naperville, Illinois, USA
 máj 2011 1. cena OSN za projekt Transparentné mesto

 Referencie 

 Externé odkazy 
 Oficiálna stránka Andreja Hrnčiara 
 Blog na www.aktualne.sk 
 Blog na www.sme.sk

Kategória:Slovenskí divadelní herci
Kategória:Riaditelia divadiel na Slovensku
Kategória:Primátori Martina
Kategória:Slovenskí politici
Kategória:Politici MOST-HÍD
Kategória:Politici SIETe
Kategória:Absolventi Vysokej školy múzických umení
Kategória:Osobnosti z Liskovej
Kategória:Žijúci ľudia
Kategória:Podpredsedovia NR SR